Държавен вестник, бр. 26, 2019 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  26
(3) Изборът на периода, през който се из­
вършва оценката на енергийните спестявания, 
включително използваният обем изходна ин­
формация от предходни проверки и от други 
документи, се посочва и мотивира в доклада 
от проверката. 
(4) За целите на оценката по чл. 34 соб­
ственикът на отоплителни инсталации с водо­
грейни котли и/или климатични инсталации 
предоставя на лицата по чл. 43, ал. 1 и 2 и/
или чл. 59, ал. 1 от ЗЕЕ налични доклади от 
извършени проверки, включително документи, 
доказващи изпълнението на мерките и техни­
ческите им характеристики в съответствие с 
препоръките от предходни проверки. 
(5) Резултатите от оценката за постигнати 
енергийни спестявания се отразяват в протокол 
за потвърдени количества спестена енергия, 
който съдържа информацията, необходима 
за издаване на удостоверения за енергийни 
спестявания по чл. 74 от ЗЕЕ.
(6) Протоколът се съставя на хартиен 
носител и в електронен формат по образец, 
утвърден от изпълнителния директор на АУЕР, 
подписва се от изпълнителя и от възложителя 
на оценката и се предоставя на възложителя.
(7) Образецът на електронния формат на 
протокола по ал. 6 се публикува на електрон­
ната страницата на АУЕР. 
Чл. 36. За издаване на удостоверения за 
енергийни спестявания по чл. 74 от ЗЕЕ елек­
тронната форма на протокола по чл. 35, ал. 6 
се представя в АУЕР от собственика на отоп­
лителни инсталации с водогрейни котли и/или 
климатични инсталации или от лицето, реа­
лизирало мярка за енергийни спестявания при 
краен клиент, желаещо да придобие удостове­
рение за енергийни спестявания при условията 
и по реда на наредбата по чл. 18, ал. 2 от ЗЕЕ.
Г л а в а  ш е с т а 
СЪЗДАВАНЕ, ПОДДЪРЖАНЕ И ПОЛЗВАНЕ 
НА БАЗАТА ДАННИ ЗА СЪСТОЯНИЕТО 
НА ОТОПЛИТЕЛНИ ИНСТАЛАЦИИ С 
ВОДОГРЕЙНИ КОТЛИ И КЛИМАТИЧНИ 
ИНСТАЛАЦИИ
Чл. 37. Въз основа на информация от 
декларациите по чл. 52, ал. 2 от ЗЕЕ АУЕР 
създава и поддържа списъци на подлежащите 
на проверка: 
1. отоплителни инсталации с водогрейни 
котли;
2. климатични инсталации.
Чл. 38. Въз основа на информация от докла­
дите по чл. 19 и 28 АУЕР създава и поддържа 
база данни за състоянието на: 
1. отоплителни инсталации с водогрейни 
котли;
2. климатични инсталации.
Чл. 39. Базите данни по чл. 38 се актуали­
зират с всеки представен в АУЕР доклад от 
извършена проверка. 
Чл. 40. Получената в АУЕР информация по 
реда на тази наредба се обобщава и включва 
в националната информационна система за 
състоянието на енергийната ефективност в 
Република България по чл. 68, ал. 1 от ЗЕЕ. 
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Отоплителна инсталация“ е система за 
отопление с конфигурация от взаимосвързани 
съставни части за отдаване на топлина към 
отопляваното пространство.
2. „Отоплителна инсталация с водогреен 
котел“ е система за отопление с конфигу­
рация от взаимосвързани съставни части 
за отдаване на топлина към отопляваното 
пространство, която използва вода като 
топлоносител, загряван в локален топлинен 
източник – водогреен котел, посредством 
топлината, генерирана при изгаряне на го­
риво в котела.
ПРЕХОДНИ И ЗАКЛЮЧИТЕЛНИ
РАЗПОРЕДБИ 
§ 2. Тази наредба отменя Наредба № РД-16-
932 от 2009 г. за условията и реда за извърш­
ване на проверка за енергийна ефективност 
на водогрейните котли и на климатичните 
инсталации по чл. 27, ал. 1 и чл. 28, ал. 1 
от Закона за енергийната ефективност и за 
създаване, поддържане и ползване на базата 
данни за тях (ДВ, бр. 89 от 2009 г.).
§ 3. Наредбата се издава на основание 
чл. 56 от ЗЕЕ. 
§ 4. Производството по проверка за 
енергийна ефективност на отоплителните 
инсталации с водогрейни котли и на кли­
матичните инсталации, започнало преди 
влизането в сила на наредбата, се довършва 
по досегашните условия и ред.
§ 5. В случаите, когато отоплителни инста­
лации с водогрейни котли по чл. 4 са разпо­
ложени в сгради, на които вече е извършено 
обследване за енергийна ефективност, за дата 
на първоначалната проверка по чл. 30, ал. 1 
се приема датата на извършване на обслед­
ването, посочена в доклада за обследването. 
§ 6. Изпълнението на наредбата се възлага 
на изпълнителния директор на Агенцията 
за устойчиво енергийно развитие. 
§ 7. Министърът на енергетиката и ми­
нистърът на регионалното развитие и бла­
гоустройството дават указания по прилагане 
на наредбата.
§ 8. Наредбата влиза в сила от датата на 
обнародването є в „Държавен вестник“. 
Министър на енергетиката:
Теменужка Петкова
Министър на регионалното
развитие и благоустройството:
Петя Аврамова